text: এবি ব্যাংকের ডিএমডি গ্রেপ্তার | Jara tv
  প্রতারণার অভিযোগে এক ভুক্তভোগীর আদালতে করা মামলায় রাজধানীর গুলশানের নিজ বাসা থেকে এবি ব্যাংকের উপব্যবস্থাপনা পরিচালক আব্দুর রহমানকে গ্রেপ্তার করেছে পুলিশ। আজ সকালে গ্রেপ্তারের পর তাঁকে আদালতে পাঠানো হয়েছে।
  গুলশান থানার ডিউটি অফিসার উপপরিদর্শক বেলাল হোসেন আজ বেলা সাড়ে ১১টার দিকে এনটিভি অনলাইনকে এ তথ্য নিশ্চিত করেছেন। বেলাল হোসেন বলেন, এবি ব্যাংকের ডিএমডি আব্দুর রহমানের বিরুদ্ধে আদালতে এক ব্যক্তি একটি প্রতারণার মামলা করেছিলেন। সম্প্রতি ওই মামলায় তাঁর বিরুদ্ধে গ্রেপ্তারি পরোয়ানা থানায় আসে।
  এরপর তাঁকে গ্রেপ্তারে অভিযানে নামে পুলিশ।' 'আজ মঙ্গলবার সকালে আব্দুর রহমানের গুলশানের নিজ বাসা থেকে গ্রেপ্তার করা হয়। গ্রেপ্তারের পর আদালতে হাজির করার জন্য গুলশান থানা পুলিশের একটি টিম তাঁকে আদালতে পাঠিয়েছে', যোগ করেন বেলাল হোসেন।